രക്ഷാദൗത്യത്തിനിടെ യു.എസ് വിമാനത്തില് ജനിച്ച കുഞ്ഞിന് റീച്ച് എന്ന് പേര് താലിബാനില് നിന്നും ജീവന് രക്ഷിച്ചതിന് കുഞ്ഞിന് പേര് നല്കിയത് വിമാനത്തിന്റെ രഹസ്യകോഡ് യു.എസ് സൈന്യത്തോടുള്ള ആദരവെന്ന് അഫ്ഗാന് ദമ്ബതികള് വാഷിങ്ടണ്: അഫ്ഗാനിസ്ഥാനില് രക്ഷാദൗത്യത്തിനിടെ അമേരിക്കന് വ്യോമസേന വിമാനത്തില് അഫ്ഗാന് യുവതി ജന്മം നല്കിയ കുഞ്ഞിന് വിമാനത്തിന്റെ കോള് സൈനായ റീച്ച് എന്ന് പേര് നല്കി. ര്ഭിണിയായ യുവതിയുമായി പറന്ന യു എസ് വ്യോമസേന സി17 ഗ്ലോബ്മാസ്റ്റര് വിമാനത്തെ തിരിച്ചറിയാന് ഉപയോഗിക്കുന്ന കോള് സൈന് പേര് കുഞ്ഞിന് നല്കാന് മാതാപിതാക്കള് തീരുമാനിക്കുകയായിരുന്നു. വിമാനത്തിന്റെ കോള് സൈന് റീച്ച് 828 എന്നായിരുന്നു. യു.എസ് വ്യോമസേനാ വിമാനങ്ങള് മറ്റു വിമാനങ്ങളുമായും ടവറുകളുമായും ആശയവിനിമയം നടത്തുന്നത് പ്രത്യേക കോഡുകളുപയോഗിച്ചാണ്. അഫ്ഗാന് കുടുംബത്തെ എത്തിച്ച വിമാനത്തിന്റെ കോഡ് റീച്ച് 828 എന്നായിരുന്നു. തുടര്ന്നാണ് കുഞ്ഞിന് റീച്ച് എന്ന് പേര് നല്കിയത്. അഫ്ഗാനിസ്താനില് നിന്ന് യു.എസ് സൈനികവിമാനത്തില് രാജ്യം വിടാന് കഴിഞ്ഞില്ലായിരുന്നെങ്കില് ആ അഫ്ഗാന് യുവതിയുടെയും കുടുംബത്തിന്റെയും അവസ്ഥ മറ്റൊന്നാകുമായിരുന്നു. റീച്ചും മാതാപിതാക്കളും മറ്റ് അഫ്ഗാന് അഭയാര്ഥികള്ക്ക് ഒപ്പം യു.എസിലേക്ക് പോകുമെന്ന് യു.എസ് യൂറോപ്യന് കമ്മാന്ഡ് ജനറര് ടോഡ് വോള്ട്ടേഴ്സ് പറഞ്ഞു. കുട്ടിയുടെ മാതാപിതാക്കളുമായി സംസാരിക്കവേയാണ് ഇക്കാര്യം അവര് വ്യക്തമാക്കിയതെന്നും അദ്ദേഹം പറഞ്ഞു. അഫ്ഗാനിസ്ഥാന് താലിബാന്റെ നിയന്ത്രണത്തിലായതിന് പിന്നാലെ ഒഴിപ്പിക്കല് നടപടികള് പുരോഗമിക്കുന്നതിനിടയില് കഴിഞ്ഞ ശനിയാഴ്ചയാണ് ജര്മിനിയിലെ റാംസ്റ്റീന് വ്യോമതാവളത്തിലേക്ക് പറന്ന യു എസ് വ്യോമസേന സി17 ചരക്ക് വിമാനത്തില് യുവതി പെണ്കുഞ്ഞിന് ജന്മം നല്കിയത്. റാംസ്റ്റീനില് ഇറങ്ങിയ ഉടനെ വിമാനത്തിന്റെ കാര്ഗോ ബേയില് യുവതി പ്രസവിക്കുകയായിരുന്നു. വിമാനം പറന്നുയര്ന്ന് 28,000 അടി ഉയരം പിന്നിട്ടതോടെ വിമാനത്തിലെ വായു മര്ദം കുറയുകയും യുവതിക്ക് ശാരീരിക അസ്വസ്ഥതകള് അനുഭവപ്പെടുകയും ചെയ്തിരുന്നു. തുടര്ന്ന് യുവതിയുടെ ആരോഗ്യനില വഷളാകാതിരക്കാന് താഴ്ന്ന് പറക്കാന് പൈലറ്റുമാര് തിരുമാനിച്ചു. വിമാനം റാസ്റ്റീനില് ഇറങ്ങിയ ഉടനെ വ്യോമസേന മെഡിക്കല് സംഘം വിമാനത്തിലെത്തി യുവതിക്ക് ചികിത്സ നല്കുകയുമായിരുന്നു. Stories you may Like